**Ahmed Toyserkani Ravari** (farsi: احمد تویسرکانی راوری; født 20. juli 1960 i Ravar i provinsen Kermān i Iran, død 3. mars 2020) var en iransk dommer og politiker.

Biografi
--------

Han fungerte som overrettsdommer i Kerman-provinsen fra 2006 til 2009, og senere som viseminister og leder for statsorganisasjonen for registrering av verdier og eiendommer i Den islamske republikken Iran i ti år. Han fungerte også som rådgiver for ledelsen av det iranske rettsvesenet til han døde.

Som leder av den statlige organisasjon for registrering av verdier og eiendommer gjennomførte Ahmed Toyserkani Ravari en viktig reform og overvåket overgangen til digital matrikkelregistrering av dokumenter, som i 2015 hadde blitt metode for registrering av 86 % av alle slike dokumenter.

I 2012 var Toyserkani nestleder i arbeidsgruppen for romlig aktivert regjering og samfunn i den faste komiteen for geografisk informasjonssysteminfrastruktur for Asia og Stillehavsområdet.

I 2014 deltok han på det tredje toppnivåforumet om FNs globale geospatiale informasjonsledelse. Samme år var han en del av en delegasjon som besøkte Moldovas statlige organ for intellektuell eiendom (AGEPI) for å få erfaring fra denne myndigheten i forvaltningen av immaterielle eiendomsbeskyttelsessystemer, spesielt innen industrielt design.

Likeså i 2014 benektet han at ekteskap av jenter under 15 år ble gjennomført i Iran, og sa: *«Intet registerkontor har rett til å registrere et ekteskap for en person under 15 år. Hvis dette blir observert, vil det bli behandlet som en meget alvorlig sak. Til i dag har vi ikke registrert noen ekteskap for personer under myndighetsalder».* I 2015 advarte han at det hadde vært en 5% reduksjon i inngåtte ekteskap og en 6 % økning i skilsmisser i Iran sammenlignet med året før.

Ahmed Toyserkani Ravari var i 2015 del av en delegasjon som besøkte det italienske nasjonale råd for notarier. I 2016 fremforhandlet han en avtaletekst om immateriell eiendom mellom Iran og Italia.

I 2018 representerte han Iran på en konferanse om beskyttelse av intellektuell eiendom (HIPOC) for land i Sør-Asia, Sørøst-Asia og med deltagelse også fra Iran og Mongolia, og samme år møtte han den danske delegasjonen og planla samarbeid mellom de to land for å sikre immaterielle rettigheter til danske selskaper i Iran.

Død av covid-19
---------------

Ahmed Toyserkani Ravari døde av covid-19 den 3. mars 2020, 59 år gammel. Han var et av de første bekreftede ofrene for pandemien i Iran.

Referanser
----------

1. 1 2  «Study Visit to AGEPI of the Delegation of the Islamic Republic of Iran». *STATE AGENCY ON INTELLECTUAL PROPERTY*. 28. november 2014.
2. 1 2
3. ↑  «Iran | CSDILA icon». *cadastraltemplate.org*.
4. ↑  «Iran towards renewing intellectual property rights». *Tehran Times*. 25. november 2017.
5. 1 2  «Third High Level Forum on United Nations Global Geospatial Information Management 22-24 October 2014» (PDF).
6. ↑  «Digital Registration of Documents Reaches 86%». *Financial Tribune*. 22. november 2015.
7. ↑  United Nations Economic and Social Council
8. ↑  «Subscribe to read | Financial Times». *www.ft.com*.
9. ↑  «Subscribe to read | Financial Times». *www.ft.com*.
10. ↑  «La delegazione della Repubblica Islamica dell'Iran in visita al CNN | Sito del notariato». *www.notariato.it*.
11. ↑  «Irán e Italia firman un memorándum de cooperación sobre la propiedad intelectual». *IRNA Español*. 10. desember 2016.
12. ↑  «Iranske vice-justitsminister udtrykker sin begejstring over det foreløbige samarbejde med de danske myndigheder». *old2.dkpto.dk*. [*død lenke*]
13. ↑  «مشاور رییس قوه قضاییه ایران بر اثر ابتلا به کرونا درگذشت». *www.aa.com.tr*.
14. ↑  «Iran MPs have coronavirus: Deputy Speaker».
15. ↑  Iran .. The death of the Foreign Minister’s advisor with the Corona virus .. and the death toll 124
16. ↑  «Iran: coronavirus, economy and politics». *International Affairs*.
17. ↑  «Iran Supreme Leader Calls Coronavirus a "Blessing"». 4. mars 2020.